Хімічны факультэт БДУ

Хімічны факультэт БДУ — факультэт Беларускага дзяржаўнага ўніверсітэта, найбуйнейшы адукацыйны і навукова-даследчы цэнтр у Рэспубліцы Беларусь у галіне хімічных навук. Заснаваны ў 1931 годзе, хаця кафедры неарганічнай і арганічнай хіміі былі арганізаваны яшчэ пры стварэнні БДУ ў 1921 годзе і ажыццяўлялі выкладанне на педагагічным і медыцынскім факультэтах. Будынкі факультэта Хімічны факультэт размяшчаецца ў шэрагу будынкаў, якія знаходзяцца як ва ўніверсітэцкім гарадку, так і ў комплексе будынкаў філіяла БДУ ў пасёлку Шчомысліца. Галоўны будынак хімічнага факультэта — дзевяціпавярховы корпус на тэрыторыі ўніверсітэцкага гарадка (Ленінградская, 14) Лабораторыя прыкладных праблем таксічнасці прадуктаў згарання і лабараторыя радыяхіміі — у будынку НДІ ядзерных праблем БДУ (Бабруйская, 11) Кафедры неарганічнай хіміі арганічнай хіміі фізічнай хіміі і электрахіміі аналітычнай хіміі высокамалекулярных злучэнняў агульнай хіміі і методыкі выкладання хіміі радыяцыйнай хіміі і хіміка-фармацэўтычных тэхналогій Навукова-даследчыя лабараторыі неарганічнай і агульнай хіміі хіміка-аналітычных сістэм элементарганічнага сінтэзу прыкладных праблем таксічнасці прадуктаў гарэння радыяхіміі лабараторыя хіміі кандэнсаваных асяроддзяў Спецыяльнасці Хімія Хімія лекавых злучэнняў Хімія (навукова-педагагічная дзейнасць) Фундаментальная хімія Хімія высокіх энергій Навуковыя даследаванні Сёння навуковыя інтарэсы выкладчыкаў і супрацоўнікаў хімічнага факультэта засяроджаны ў дзвюх асноўных абласцях: хімія новых матэрыялаў; малекулярны дызайн і даследаванне біялагічна-актыўных злучэнняў. Навуковыя даследаванні праводяцца па наступных напрамках: сінтэз новых нанаструктурных, мезаструктурных, магнітных і кампазіцыйных матэрыялаў, а таксама неарганічных палімераў; сінтэтічная нанахімія; сінтэз новых біялагічна-актыўных злучэнняў (лекавых сродкаў і біякарэктараў, універсальных інгібітараў свабоднарадыякальных працэсаў, сродкаў аховы раслін); свабоднарадыякальная хімія прыродных злучэнняў і іх сінтэтычных аналагаў; хімічнае і радыцыйна-хімічнае мадыфіцыраванне палімераў, стварэнне новых відаў поліэлектралітных гідрагеляў і перспектыўных палімерна-кампазіцыйных матэрыялаў медыцынскага прызначэння; распрацоўка эфектыўных метадаў арганічнага сінтэзу на аснове рэакцый з удзелам напружаных карба- і гетарацыклаў; стварэнне перспектыўных экстракцыйных і сарбцыйных працэсаў для падзелу і канцэнтравання хімічных злучэнняў і стварэнне на гэтай аснове новых хіміка-аналітычных сістэм; распрацоўка новых сродкаў клінічнай дыягностыкі; падрыхтоўка тэрмадынамічнага абгрунтавання энерга- і рэсурсазберагальных хімічных тэхналогій; прыкладны электра- і фотакаталіз, электрахімія і фотахімія квантава-памерных сістэм; квантава-хімічнае даследаванне малекулярных і кластарных сістэм; структурна-функцыянальнае даследаванне бялкоў, вывучэнне малекулярных механізмаў імуннага водгуку; распрацоўка адзінай шматузроўневай сістэмы кантролю і актыўнага засваення хімічных ведаў, метадычнае абгрунтаванне выкладання хіміі, развіццё канцэпцый навучальна-даследчага прынцыпу. Вядомыя выпускнікі Дэканы факультэта Літаратура Химический факультет / ред. совет: Ф. Н. Капуцкий (пред.) — Минск : БГУ, 2011. — 158 с. : ил. ISBN 9789855185612 Спасылкі Афіцыйная старонка факультэта